b'\n_START_ARTICLE_\nKreta (pesni\xc5\xa1ka zbirka)\n_START_SECTION_\nVsebina\n_START_PARAGRAPH_\nGlavni navdih za zbirko je Mediteran, gr\xc5\xa1ki otok Kreta, ki ponuja prostor za soo\xc4\x8denje sodobnega pesnika z minulim svetom Antike. Zbirka opisuje potovanje z jadrnico med gr\xc5\xa1kimi otoki._NEWLINE_Pesnik prislu\xc5\xa1kuje sebi in raziskuje razmerje med svetom in seboj. Odkriva, kak\xc5\xa1no je \xc4\x8dlove\xc5\xa1ko ravnanje, \xc4\x8de izbri\xc5\xa1e vse nau\xc4\x8dene, konvencionalne in normativne na\xc4\x8dine bivanja._NEWLINE_Zbirko sestavljajo pre\xc4\x8di\xc5\xa1\xc4\x8dene eroti\xc4\x8dne pesmi, kjer \xc4\x8dutnost spremlja zavest o prese\xc5\xbenosti \xc4\x8dlove\xc5\xa1kega bitja. Slednje pesnika primora k iskanju postmoderne transcendence; to i\xc5\xa1\xc4\x8de z nagovorom ljubljene osebe v na\xc4\x8dinu biblijskih psalmov.'